82

ISIGIDIMI SAMAXOSA, NOVEMBER 1, 1887.

sibonda—“ Ndiyakukumangalela kunje, kuba undibambele ubusela.” Lomntu wamisa ekutini ungu Mkrestu, ke ngoko ungumntu otembekileyo, ogodukayo namhla osinga e Batenjini kwelakowabo kunye nezinkomo azibileleyo, wazisebenzela.

Ndito mna kweso sibonda—yonwaba, ungaxhli, kuba wenze ngomteto. Lendoda yaziswa pambi kwam, ndati ndakuyibuza nam yati iligqoboka.

Ite isel’ineminyaka etilo ililo, nokuba yagqobokela e Burnshill (Emkubiso) pantsi kwentshumayelo ka Mr, Laing (Lanki) nokuba yati emva koko yafudukela e Ncemera (Peelton) naso Nxaruni (Newlands) nokuba inayo i Bayibile yayo, ete kanti asiyiyo, yi Grammar yesi Ngesi! Ndite ndakuti mayike ifunde sive, yavakala isiti qoto-qoto mazwana ngesi Xosa.

Ndite mna kuyo—Lencwadi asiyo yasi Xosa, yeyesi Ngesi. Ivakele isiti—“ Hayi nam ndiyazi ukuba iteta isi-Ngesi lencwadi, kodwa ke xa ibiyakuteta ngesi Xosa ibiyakuxelisa mna lo.”

Akusafuneki nganto ke ukuba mandinityele ukuti yayingumkohlisi nenqu yesela elo elingazange libe mntu wase Burnshill, na wase Peelton, na wase Nxaruni napakade.

Kute kusentsuku mbini ebanjiwe lomfo, wavela umnini zinkomo, ifama eligama lingu Flemmer ezazibiwe kulo ezinkomo lelibedengu.

Ke nje ngoko sekukolise ukuqubeka njalo, ezi ofisini, lomcimbi walomfo ubuyakubalwa ezincwadini zakomkulu ngokutiwa—elisela laye liligqoboka, lingumntu wase Peelton, mhlaumbi wase Burnshill, okunye wase Newlands, ukuze ke ngoko intshaba zezikolo zibe bezifumene isihlahla esinamandla sokumisa inyawo kwindawo yokucasa kwazo abantu base zikolweni.

Make sive ubunqina beqaba ngoku, malunga nokutembeka kwamagqoboka akowalo, elingangenene nganto nawo ngobugqoboka bawo. Kute malunga nelixesha lolulubo Iwe 1860, selukankanyiwe, sati sibonda sitile singu Ngcobo, salahlekelwazibokwe ezintandatu, salanda umkondo, waya kupelela edlelweni lase Mgwali owakwa Ngqika esikolweni.

Kute wakufika apo wagqukeka yimikondo yegusha nebokwe zesikolo, kwati noko sipumileyo isikolo eso ukuza kumncedisa u Ngcobo ekulandeni, yayinqaba ukuwugqitisa lomkondo wezobokwe zibiweyo. U Ngcobo ute masihlahle isikolo, nje ngesiko lomkondo osukuba ungagqiti- swanga. Isikolo asivumanga kuhlahla. U Ngcobo simnike izindlu zaso, sati azati nokuba ufumene amaxayelo ezobokwe zake, solikupa isela elo simnikele ukuba alidle.

Akavumanga u Ngcobo. Ute “ kwanele umkondo ungagqitanga nje, isikolo simelwe kuhlahla.”

U Ngcobo weza kumangala kum, eza kumangalela isikolo sase Mgwali. Yonke into bavumelana ngayo, ngapandle kokuvuma ukuhlaula abasesikolweni. Ndite ke mna, ndibekisa ku Ngcobo—“ Yabona Ngobo! ulixego lompakati, usakukumbula wena ukufika kukabawo kweli- lizwe kwiminyaka emashumi mahlanu edluleyo. Waza wake weva nawena kulo lonke eloxesha lalominyaka kusiti- wa—Nali igqoboka libanjiwe ngobusela? ”

“Hayi” wavakala ependula esitsho u Ngcobo.

“ Wazake weva na kusitiwa kuko impahla eyake yalandwa yaya kufunyanwa esikolweni?” Hayi watsho kwakona u Ngcobo. “Waza ke wevana kusitiwa kuko isikolo esake sadliwa ngenxa yomkondo? ” Kwakona u Ngcobo upendule ngokuti hayi. Ndite ke “Hina Ngcobo! Kunga kulungile na ukuti amagqoboka uwazela indawo yokuba anyanisekile, sekude kwayiminyaka emashumi mahlanu enolo dumo lunjalo, ukuti kwa wena, nam, namhla siwenze amasela? ”

Impendulo, ikufanele ukubalwa igcinwe, kuba ibonisa ukuba kanti hlelinje napakati kwemiginwa, kuko indawo ezilungileyo, xa ate umntu wacana ezona ndawo zokuba zivele. Uvakele esiti u Ngcobo—“ Unyanisile ukutsho, Amagqoboka asinako ukuwenza amasela. Ndanele mna.” Uvakele ebekisa kulempi yakowabo ebelanda nayo umkondo esiti—“ Hambani sigoduke, kugqityiwe.”

Obu ke bubunqina bomheyideni, abenza epulukene nelungelo lake,—ibe kananjalo enze umzekelo omhle wokuzekelwa ngabantu abanetuba namalungelo angapezu kweloqaba lingu Ngcobo.

*(Yogqityelwa kwesizayo.)*

UTUNG'UMLOMO.

Ukwenza amanqakwana ngoyena ndaba mlonyeni, aku- ngetshiwo ukutiwa kukubeka nxamnye owona mgaqo. Kwa sentloko masivule ngeliti, asitsho ukuti olwetu uluvo luya kuvumelana noluvo lolona luhlu lukulu lomzi ontsundu. Noko ke asiboni ukuba singasesi *tungwa imilomo* ngalonxa, saye noko singafuni kutyafisa mixelo yobani. Sivakalisa olwetu uluvo.

Intlanganiso yokuqala eyeyolohlobo ebise Qonce ngo October 6, udaba Iwayo selulicande ilizwe. Akutandabuzeki, koke kube minyaka kubaliswa ngayo. Kuhlanganisene intlanga ngentlanga, zenza imbumba ngokulwela amalungelo azo. Ukulandalanda ingxoxo ngazinye kungaba kukuduba abafundi belipepa, kuba sezike zabonakala kwamanye. Into eyona ibe yintloko, ibe yeyokukangela indlela ekungabenelwa ngayo Pesheya, ngesizatu sokutu- ngwa kwe milomo. Kulontlanganiso kubeko nene litile elifike lazamela ukuyijika lontlanganiso seyibinqele uku- wela, ngokumisa amabala amahle. Lite makugqitywe kwa kule Nkundla yase Kapa, pambi kokuba kucingwe ngokuwelwa, litsho elinene lalanda-landa ukubonisa ukuba into enjengale ayiqali kubako. Lilande ngokubeka iziganeko ezitile, lada langena ekuteteni ko Jan Tshatshu abaka babenela Pesheya. Lonteto ibe yeyengqondo ecingiweyo, kuseloko ite yasingiswa kumadoda angati ebengasenanto ilicebo alinde kuyiva mntwini, engabekiselele kona ekuweleni; kube lusizi ukuba inteto enje ingananzwa. Litete elonene into eyinyaniso. Omnye obekona ute “ lamadoda sele- fake ne *Leggins* ukuba awele, akuseko nto ingawajikayo.” Noko ke ukuba ukulesa kwetu akusilahlekisi, siyakoliswa yindawo eti engxelweni kugqitywe kwelokuba ke kukangeIwe apo konakaliswe kona malunga nomteto owamiswayo we- lungelo labavoti, njengokuba kungene ubalo nje ; ukuze ke kude kuviwe nakwabacaza umteto. Kubonakele ke xa kulapo ukuba kuziwa kwa kwelacebo lokuba ke kugqushwe kwakule Nkundla yase Kapa. Icebo elivele kwakwelipepa litatyatwe kwi *Christian* *Express,* nokokuba alilinye neli noko linokwalamana. Nangapezu kwako konke oku, ingcingo ezibonakeleyo emapepeni endaba ngati zezinokuwanelisa umzi; inxamleko yekuwela, ngezwi elinge ngati iyakukweleliswa, kuba ingxelo ye Ruluneli engo Tung’-mlomo iposwe kubacazi bemiteto be Pakati la Pesheya ukuba ke bakangele ukuba kuko ndawo yonakalisiweyo na kulomteto, njengoko wawumiselwe ukuba ubenjalo. Umzi awusayikuba sahlaula ndleko zamacebo abacedululi bemiteto. ngokuma kwalomteto, sebeya kwenzelwa. Kusafuneka ntoni na? Inye into enokulindelwa, lilizwi eliya kupuma kulomadoda, kuba i Pakati lo Mntan’Omhle liyakuvakalisa uluvo Iwalo ngokucetyiswa elicetyiswe ngako ngalomadoda, angabacedululi bemiteto, ekungabonakaliyo nokuba kungako nguqulo ingenziwayo, nokuba kuye abatunywa abangapina Pesheya.

Tina ke kokwetu ukubona, lontlanganiso yomzi ontsundu, idabi ililwile ngokwaneleyo kwase Koloni; into enokwenziwa, yofezwa kungadange kuwelebani. Ukuba besinokuviwa besingesiba siti tina kumzi wakowetu,—Ize senilalela elozwi liyakukutshwa nokuba libe lelirara na, akunani, niyifezile indawo yokubonakalisa ukuba nizijongile indawo ezenziwayo kule Nkundla yakuni, ese Kapa, niyibonakalisile indawo yokokuba amalungelo okuba ngabemi bomzi, kulombuso nipantsi kwawo niwananzile. Ngomso ke xa kungeniswa umteto opatelele nakuni iyakwazelelelwa indawo yokuba nikangele nani mzi untsundu, ke kucingwe nangabamisi bawo ukuba ungexakanisi na pambi kokuwumisa.

U Tung’umlomo noko ngati unxam nje, unebala avele nalo elibalulekileyo. Yinene kanti ukuba nakwinto engati ityekile kweyona ndlela, kunokuvela okulungileyo ; nezinto ezibambe ukuba ngamashwa, ziti kanti zisitelise intsikelelo ngase le, tapu itamsanqa ngendlela obungayilindele. Sitsho kuba namhla sibona imihlambi ebisalana ihlangana, inxamele ukuba yi Mbumba ya Manyama. Ize nilalele, mhlaumbi kuko nto iyakubukeka, eyakulandela oku kuncwina kwenu.

Emveni kokuba sesiwabalile lamanqaku, ashicilelwayo kugaleleke ucingo olubika ukuba abacazi Mteto be NkoSAZANA Pesheya ababoni kacasana ko “ Tung’Umlomo ” nomteto obuko kade we voti, ngoko ayiposisanga i Ruluneli ukubeka isandla sayo, ifanele ne Nkosazana. ukuwamkela. Abatunywa akungencedi luto nokuya kwabo, kuba indawo ebiza kubenelwa ngu Mzi Ontsundu seyi gwetyiwe bengabonwanga nabo batunywa bawo.